आजादी के 68 वर्ष बाद भी अंधेरे में भील बस्ती
राजसमंद/गजपुर| गजपुरपंचायत के भील बस्ती में बिजली नहीं होने 11 परिवार के लोग आज भी अंधेरे में रहने को मजबूर हैं। बस्ती का यह परिवार पिछले 40 वर्षों से यहां निवास कर रहा है।
जिला मुख्यालय के पश्चिम की ओर ऐतिहासिक दुर्ग कुंभलगढ़ को जोड़ने वाले मुख्य मार्ग पर गजपुर बस स्टैंड के पास भील बस्ती है। यह आजादी के 68 वर्ष बाद भी विकास के नाम पर उपेक्षा का शिकार बनी हुई है। ग्राम पंचायत गजपुर की भील बस्ती के लोगों का कहना है कि जनसुनवाई में कई बार बिजली की समस्या से जनप्रतिनिधियों को अवगत कराया, लेकिन इस पर किसी ने ध्यान नहीं दिया। ग्रामीणों ने बताया कि बस्ती में बिजली नहीं होने से अंधेरा रहता हैं। रात के समय जंगली जानवरों का डर बना रहता है। इस बस्ती में रहने वाले सभी लोग अशिक्षित हैं। इससे वे बिजली के लिए फाइल भी नहीं भर सकते हैं। वहीं पप्पुराम, मालाराम, भुरालाल का बीपीएल में नाम होने के बावजूद सरकार ने इन्हें बिजली कनेक्शन नहीं दिया। बस्ती में शिक्षा के अभाव में अपना जीवन व्यतीत कर रहे ग्रामीणों को सरकार की जनकल्याणकारी योजनाओं से भी वंचित हैं। उन्होंने प्रशासन से सरकार की योजनाओं का लाभ देने की मांग की। गौरतलब है कि यह बस्ती जंगल के नजदीक होने से यहां पैंथर सहित अन्य जंगली जानवरों का डर रहता है।
आवेदन करने पर कनेक्शन करवा देंगे
^हमारेपास बिजली कनेक्शन के आवेदन नहीं आए हैं। जिन लोगों के बिजली कनेक्शन नहीं हुए हैं, वे कार्यालय में आकर आवेदन करें तो कनेक्शन करवा दिया जाएगा। श्यामप्रसाद माली, एईएन, कुंभलगढ़
^बस्ती में बिजली नहीं होने जंगली जानवरों का डर बना रहता है। खासतौर पर रात में ज्यादा परेशानी होती है। मोबाइल भी दूसरों के घर जाकर चार्ज करना पड़ता है। नाथुलालभील, ग्रामीण
^बस्तीमें बिजली नहीं होने से हमारे बाल-बच्चे परीक्षा के समय रात में पढ़ाई नहीं कर सकते हैं। स्कूल से मिला गृहकार्य भी समय पर नहीं कर पाते हैं। भगालालभील, ग्रामीण
गजपुर . भील बस्ती यहां पर बिजली नहीं पहुंचाई गई।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva